Tässä OPT-86:n sääntömuutosehdotukset (2kpl) kevään liittokokoukseen:  
  
1-divisioona muutetaan kahdeksan joukkueen sarjaksi, ja pelataan samalla systeemillä kuin SM-sarja tällä kaudella (2+2 ottelun turnauksia 2kpl ja 3 ottelun turnauksia 2kpl). Muutos tulisi voimaan kaudelle 2023-2024. Jos 2+2 aiheuttaa ongelmia tai vastustusta, niin sopii myös 3+3+3+3+2 josta yksi 3+2 pelataan yhtenä viikonloppuna (la+su). Tarkka pelijärjestelmä ei ole sääntöasia, tämä alustava suunnitelma lähinnä tähän sääntömuutosesitykseen taustaksi.  
  
Kaudella 2022-2023 1-divisioonasta tippuu suoraan neljä viimeistä ja karsinnat pelataan normaalisti niin että sinne osallistuvat 1-divisioonan sijoille 5-6. sijoittuneet joukkueet.  
  
Kaudesta 2023-2024 lähtien on useita vaihtoehtoja:  
  
1. 1-divisioonasta tippuu suoraan kaksi viimeistä ja tilalle nousevat 2AB- ja 2CD-lohkojen voittajat, karsintaturnausta ei järjestetä  
2. 1-divisioonasta ei tipu suoraan yhtään joukkuetta, kaksi viimeistä pelaavat nykymuotoisessa karsintaturnauksessa 2-divisioonan kuutta joukkuetta vastaan nykymuotoisesti  
3. 1-divisioonasta ei tipu suoraan yhtään joukkuetta, kaksi viimeistä pelaavat karsintaturnauksessa 2AB- ja 2CD-lohkojen voittajia vastaan  
  
OPT-86 kannattaa karsintaturnauksen säilyttämistä, joten vaihtoehdot 2. tai 3. käyvät molemmat.  
  
Perustelut:

* Sarjaviikonloppujen tarve 1-divisioonassa pienenee 7 -> 5 (mukaan lukien karsinta)
* Matka- ja majoituskustannukset pienenevät
* Sarjan taso nousee 1-divisioonassa ja myös 2-divisioonassa
* Kilpailuaktiivisuus voi potentiaalisesti nousta

---  
  
Ulkomaalaispelaajien rekisteröintimahdollisuus 1.12. - 15.12., pelioikeus 1.1. alkaen loppukaudeksi samoin säännöin kuin alkukaudesta (lisenssi ostettava ja merkittävä)  
  
Perustelut:  
-Antaa joukkueille mahdollisuuden satsata loppukaudesta parempaan menestykseen uusilla pelaajilla  
-Antaa joukkueille mahdollisuuden hankkia mahdollisesti loukkaantuneiden ja estyneiden pelaajien tilalle korvaajia  
-Antaa joukkueille mahdollisuuden tarjota pelioikeuden sarjoihin esim. vaihto-oppilaille kevätkaudeksi